Miguel Mykycej

**Miguel Mykycej** F.D.P. (1934–2017) var en ukrainsk gresk-katolsk ordensgeistlig og biskop av *Santa María del Patrocinio en Buenos Aires*.
## Liv og virke
### Bakgrunn
Miguel Mykycej ble født i bondefamilien Vasyl og Mariya (*née* Martynyuk) Mykytsey/Mykycej i Horocholina i Polen - i den del av landet som etter Andre verdenskrig ble del av SSR Ukraina i Sovjetunionen. I 1938 emigrerte familien til Paraguay og i 1945 kom den til Argentina. Etter å ha gått på gutteseminar i Buenos Aires, sluttet Mykycey seg til *Sønnene av det guddommelige forsyn*, hvor han avla løfter den 12. februar 1954 og høytidelige løfter den 11. februar 1961. 

Han studerte ved orionistenes teologiske seminar i Argentina og så i Italia ved Lateranuniversitetet, hvorfra han fikk et lisensiat i teologi.

### Prest
Erkebiskopen av Lviv, Josyf Slipyj, ordinerte ham til prest den 21. april 1963. Erkebiskop Slipyj var da nettopp ankommet til Roma etter å ha sittet i sovjetisk fangelskap siden 1945. Han ble løslatt og utvist til Roma, og der levde han i eksil resten av livet. Han ble promotert til storerkebiskop i desember 1963, og elevert til kardinal i 1965.

Etter at han kom tilbake til Argentina, ble han lærer ved og deretter rektor for Don Orione-instituttet i Presidencia Roque Sáenz Peña, og virket samtidig sonm sjelesørger blant ukrainsk-katolske katolikker i nordlige Argentina.

### Hjelpebiskop i Santa María del Patrocinio en Buenos Aires
Pave Johannes Paul II utnevnte ham til *hjelpebiskop i Santa María del Patrocinio en Buenos Aires* og titulærbiskop av *Nazianzus* den 23. juni 1990. Biskopen av Santa María del Patrocinio en Buenos Aires, Andrés Sapelak S.D.B., ordinerte ham til biskop den 23. juni samme år; medkonsekratorer var Efraím Basílio Krevey O.S.B.M., biskop av *São João Batista em Curitiba*, og Abelardo Francisco Silva, biskop av Presidencia Roque Sáenz Peña.

Den 20. januar 1998 ble han utnevnt til apostolisk administrator av samme bispedømme av Johannes Paul II.
### Biskop i Santa María del Patrocinio en Buenos Aires
Den 24. april 1999 ble han utnevnt il biskop av Santa María del Patrocinio en Buenos Aires. Han ble innsatt dette embedet den 25. juli samme år. 

Den 10. april 2010 innvilgetr pave Benedikt XVI hans aldersrelaterte avskjedsforespørsel.

Han døde den 20. mai 2017, i en alder av 82 år.

## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki) (1660-1713) *1700
* Erkebiskop Lev (Luka) Kiszka (Kyška) (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu) (1692-1768) *1730
* Biskop Mihály Emánuel Olsavszky (1697-1767) *1743
* Biskop Vasilije Božičković (Bosicskovich), (1719-1785) *1759
* Biskop Grigore Maior (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Erkebiskop Julian Kuiłovskyi (1826-1900) *1890
* Erkebiskop Andrij Aleksander Sjeptytskiy (1865-1944) *1899
* Erkebiskop Ivan Butsjko (1891-1974) *1929 
* Biskop  Andrés Sapelak S.D.B (1919-2017) *1961
* Biskop *Miguel Mykycej* F.D.P. (1934-2017) *1990

## Referanser